Document ID: 31995R0811

ΚΑΝΟΝΙΣΜΟΣ (ΕΚ) αριθ. 811/95 ΤΗΣ ΕΠΙΤΡΟΠΗΣ της 11ης Απριλίου 1995 για τις λεπτομέρειες εφαρμογής του κανονισμού (ΕΟΚ) αριθ. 3438/92 του Συμβουλίου με τον οποίο προβλέπονται ειδικά μέτρα για τη μεταφορά ορισμένων νωπών οπωροκηπευτικών ελληνικής προελεύσεως, η αποστολή των οποίων προβλέπεται να πραγματοποιηθεί κατά το 1995
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3438/92 του Συμβουλίου της 23ης Νοεμβρίου 1992, με τον οποίο προβλέπονται ειδικά μέτρα για τη μεταφορά ορισμένων νωπών οπωροκηπευτικών ελληνικής προελεύσεως (1), όπως τροποποιήθηκε τελευταία από τον κανονισμό (ΕΚ) αριθ. 456/95 (2),
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 όσον αφορά τη λογιστική μονάδα και τις ισοτιμίες που εφαρμόζονται στο πλαίσιο της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΚ) αριθ. 150/95 (4), και ιδίως το άρθρο 3 και το άρθρο 13 παράγραφος 2,
Εκτιμώντας:
ότι, με τον κανονισμό (ΕΟΚ) αριθ. 3438/92, θεσπίζεται ειδική προσωρινή αποζημίωση για τις αποστολές ορισμένων νωπών οπωροκηπευτικών ελληνικής προελεύσεως κατά τα έτη 1992, 1993, 1994 και 1995, οδικώς, διά θαλάσσης ή σιδηροδρομικώς (σε βαγόνια ψυγεία), από την Ελλάδα με προορισμό τα υπόλοιπα κράτη μέλη, με εξαίρεση την Ιταλία, την Ισπανία και την Πορτογαλία 7 ότι οι λεπτομέρειες εφαρμογής του κανονισμού (ΕΟΚ) αριθ. 3438/92 έχουν ήδη καθοριστεί όσον αφορά τις αποστολές για το 1992, 1993 και 1994 7 ότι απαιτείται να προσδιοριστούν οι αποστολείς και οι αποστολές για τις οποίες είναι δυνατόν να χορηγηθεί κατά το 1995 αυτή η ειδική προσωρινή αποζημίωση καθώς και τα στοιχειώδη στοιχεία που πρέπει να αναφέρονται στην αίτηση χορήγησης για την εν λόγω αποζημίωση 7 ότι η αύξηση των δαπανών μεταφοράς λόγω της ανάγκης παράκαμψης των εδαφών της πρώην Γιουγκοσλαβίας δύναται να θεωρηθεί ενιαία για όλα τα μεταφορικά μέσα και για όλους τους αναφερόμενους τόπους προορισμού 7 ότι είναι σκόπιμο να ελέγχονται οι αιτήσεις για τη χορήγηση της ειδικής προσωρινής αποζημίωσης και να επιβάλλονται κυρώσεις εφόσον διαπιστώνονται σοβαρές παρατυπίες 7 ότι απαιτείται να καθοριστούν τα στοιχεία τα οποία θα πρέπει η αρμόδια ελληνική αρχή να διαβιβάζει στην Επιτροπή καθώς και η προθεσμία εντός της οποίας πρέπει να διαβιβάζονται τα στοιχεία αυτά 7 ότι οι διατάξεις του παρόντος κανονισμού πρέπει να εφαρμοστούν με ισχύ από την 1η Ιανουαρίου 1995 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ειδική προσωρινή αποζημίωση η οποία αναφέρεται στο άρθρο 1 του κανονισμού (ΕΟΚ) αριθ. 3438/92 χορηγείται:
α) στους αποστολείς, σε φυσικά ή νομικά πρόσωπα, τα οποία ανέλαβαν πράγματι το κόστος των εν λόγω αποστολών 7 β) για τις αποστολές οι οποίες πραγματοποιήθηκαν και θα πραγματοποιηθούν από την Ελλάδα στη διάρκεια του 1995 7 γ) για τις ποσότητες που πράγματι εισήχθησαν σε ένα κράτος μέλος άλλο από την Ιταλία, την Ισπανία και την Πορτογαλία.
Άρθρο 2
1. Η αίτηση χορήγησης της ειδικής προσωρινής αποζημίωσης υποβάλλεται στην αρμόδια ελληνική αρχή, το αργότερο, έξι μήνες μετά την πραγματοποίηση των εν λόγω αποστολών.
Ωστόσο, η αίτηση αυτή υποβάλλεται το αργότερο έξι μήνες μετά την ημερομηνία θέσεως σε ισχύ του παρόντος κανονισμού για τις αποστολές που πραγματοποιήθηκαν πριν την ημερομηνία αυτή.
2. Η αίτηση χορήγησης περιλαμβάνει τουλάχιστον:
α) το όνομα ή την εμπορική επωνυμία του αιτούντος και την διεύθυνσή του 7 β) τις συνολικές ποσότητες των προϊόντων τα οποία ανταποκρίνονται στους όρους του άρθρου 1 του κανονισμού (ΕΟΚ) αριθ. 3438/92 και του άρθρου 1 του παρόντος κανονισμού, εκπεφρασμένες σε καθαρό βάρος και κατανεμημένες ανά προϊόν και ανά αποστελλόμενη παρτίδα 7 γ) για κάθε αποστολή:
- τη συνολική ποσότητα, εκπεφρασμένη σε καθαρό βάρος και κατενεμημένη ανά προϊόν,
- το κράτος μέλος προορισμού,
- το ή τα μεταφορικά μέσα που χρησιμοποιήθηκαν,
- το τιμολόγιο των μεταφορικών δαπανών, το οποίο καταρτίζεται στο όνομα του αιτούντος και το οποίο έχει εξοφληθεί, ή αντίγραφο του συνοδευτικού εγγράφου μεταφοράς εφόσον με βάση το τελευταίο αυτό είναι δυνατόν να καθοριστεί το άτομο το οποίο ανέλαβε το κόστος της εν λόγω αποστολής,
- αντίγραφο του εγγράφου Τ5 το οποίο καταρτίζεται από τις αρμόδιες ελληνικές αρχές και αναφέρεται από το κράτος μέλος προορισμού,
- δήλωση του αιτούντος με την οποία πιστοποιεί ότι τα προϊόντα της εν λόγω αποστολής είναι ελληνικής προελεύσεως.
3. Η αρμόδια ελληνική αρχή αποφασίζει για το αν γίνονται αποδεκτές οι αιτήσεις.
Άρθρο 3
1. Το ποσόν της ειδικής προσωρινής αποζημίωσης που αναφέρεται στο άρθρο 1 του κανονισμού (ΕΟΚ) αριθ. 3438/92 ορίζεται σε 4,830 Ecu ανά εκατό χιλιόγραμμα καθαρού βάρους, για τις αποστολές του 1995.
2. Η ισοτιμία που εφαρμόζεται για την μετατροπή της ειδικής προσωρινής αποζημίωσης σε ελληνικές δραχμές είναι η γεωργική ισοτιμία που ισχύει κατά την ημερομηνία έκδοσης του εγγράφου Τ5 η οποία αναφέρεται στο άρθρο 2 παράγραφος 2 στοιχείο γ) πέμπτο εδάφιο.
Στην περίπτωση κατά την οποία πρόκειται για τον Ιανουάριο 1995, το προϊόν το οποίο αναφέρεται στην παράγραφο 1 ανέρχεται σε 4 Ecu.
3. Η πληρωμή της ειδικής προσωρινής αποζημίωσης πραγματοποιείται το αργότερο δύο μήνες μετά την υποβολή της αίτησης χορήγησης εφόσον η τελευταία αυτή γίνει αποδεκτή.
Άρθρο 4
Οι αρμόδιες ελληνικές αρχές διενεργούν ελέγχους όσον αφορά την χορήγηση της ειδικής προσωρινής αποζημίωσης.
Άρθρο 5
1. Στην περίπτωση κατά την οποία καταβληθεί αχρεωστήτως η ειδική προσωρινή αποζημίωση, οι αρμόδιες ελληνικές αρχές προβαίνουν στην ανάκτηση των ποσών που κατεβλήθησαν, επαυξημένων κατά το τρέχον επιτόκιο, το οποίο υπολογίζεται από την ημερομηνία της πληρωμής έως την πραγματική του ανάκτηση, και, σε περίπτωση σοβαρής παρατυπίας, ενός ποσού το οποίο επιβάλλεται ως κύρωση και το οποίο ισούται με τα ποσά τα οποία κατεβλήθησαν αχρεωστήτως. Η ισοτιμία που εφαρμόζεται κατά τον υπολογισμό του επιτοκίου είναι εκείνη που ισχύει για ανάλογες πράξεις ανάκτησης ποσών, σύμφωνα με το ελληνικό δίκαιο.
2. Η ανακτηθείσα ειδική προσωρινή αποζημίωση και, ενδεχομένως, οι τόκοι και το ποσόν της επιβληθείσας κύρωσης καταβάλλονται στους οργανισμούς και τις υπηρεσίες πληρωμής και αφαιρούνται αυτοί από τις δαπάνες τις οποίες χρηματοδοτεί το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων.
Άρθρο 6
Η αρμόδια ελληνική αρχή ανακοινώνει, το αργότερο έως τις 31 Αυγούστου 1995 στην Επιτροπή τις συνολικές ποσότητες προϊόντων για τα οποία έγιναν αποδεκτές οι αιτήσεις δυνάμει του παρόντος κανονισμού, κατανεμημένες ανά προϊόν, μεταφορικό μέσο και κράτος μέλος προορισμού.
Άρθρο 7
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Απριλίου 1995.

Labels: 8
18
17
11